पाएं अपने शहर की ताज़ा ख़बरें और फ्री ई-पेपरडाउनलोड करें
जिले के वीरुपुर थाना क्षेत्र के तुर्केजनी गांव में गुरुवार की सुबह ऑनर किलिंग का मामला सामने आया है। ससुराल वाले आपसी कलह के कारण महिला की मौत की बात कह रहे हैं। घटना के बाद मृतक महिला के पति एवं ससुराल पक्ष से सभी लोग घर छोड़ कर फरार हो गए हैं। मृतका को एक दो वर्ष की पुत्री भी है। घटना की जानकारी के बाद थानाध्यक्ष दिलीप कुमार के नेतृत्व में पहुंची पुलिस ने शव को कब्जे में लेकर पोस्टमार्टम के लिए सदर अस्पताल भेज दिया है।
महिला को ग्रामीणों ने दो दिन पूर्व अपने प्रेमी के साथ पकड़ कर पूरी रात पेड़ से बांध कर रखा था। तुर्केजनी निवासी अवधेश महतो के पुत्र चंदन महतो की शादी 10 वर्ष पूर्व अनीता देवी के साथ हुई थी। उनसे एक पुत्री भी है। मृतका के भाई रामप्रवेश कुमार ने वीरूपुर थाने में पति चंदन कुमार एवं ससुर अवधेश महतो को नामजद करते हुए FIR दर्ज कराई है, जिसमें कहा गया है कि शादी के बाद से ही चंदन कुमार दहेज में मोटरसायकिल के लिए लगातार दबाव दे रहा था। बाइक नहीं देने पर हत्या कर दी गई है।
ग्रामीणों ने प्रेमी के साथ जबरन करा दी थी शादी
मृतका अनीता देवी को तुर्केजनी गांव स्थित उनके ससुराल में ग्रामीणों ने देर शाम शेखपुरा जिले के अकरपुर गांव के रहने वाले प्रेमी सचिन कुमार के साथ चोरी-छुपे मिलते हुए रंगेहाथ पकड़ लिया था। ग्रामीणों ने दोनों को रातभर एक पेड़ से बांध कर रखा। सोमवार की सुबह ग्रामीण और उनके पति की मौजूदगी में प्रेमी युगल की शादी गांव के ही काली मंदिर परिसर में करा दी गई। घटना की जानकारी के बाद पुलिस ने दोनों को अपने कब्जे में ले लिया। महिला का कहना था कि ग्रामीणों ने जबर्दस्ती शादी करवा दी है। महिला के ससुराल वालों ने भी उसे अपनाने से इनकार कर दिया था। महिला अपने पति के साथ रहना चाह रही थी। उसके बाद पुलिस ने महिला को ससुराल वालों के यहां छोड़ दिया था। अनुमान लगाया जा रहा है उसी रंजिश में गुरुवार की सुबह महिला की गला दबाकर हत्या कर दी गई और परिजन फरार हो गए।
पुलिस की कार्यशैली पर उठ रहे सवाल
पति और ससुराल वालों ने महिला की हत्या की
लखीसराय SP सुशील कुमार ने बताय कि वीरूपुर थाना क्षेत्र के तुर्केजनी गांव में एक विवाहिता को उसके पति और ससुराल पक्ष के लोगों ने ही हत्या कर दी। घटना के बाद से सभी फरार चल रहे हैं। उनकी गिरफ्तारी के लिए पुलिस छापेमारी कर रही है। ऑनर किलिंग के संबंध में भी पड़ताल की जा रही है, लेकिन हत्या ससुराल पक्ष के लोगों ने ही की है। विवाहिता को चार दिन पहले उसके प्रेमी के साथ गांव वालों ने पकड़ा था।
(लखीसराय/बड़हिया से अभिनन्दन/शशिकांत के इनपुट के साथ)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn